b'\n_START_ARTICLE_\nTone Stojko\n_START_SECTION_\n\xc5\xbdivljenjepis\n_START_PARAGRAPH_\nPrvih deset let pre\xc5\xbeivi pri stari mami in zato prve razrede osnovne \xc5\xa1ole obiskuje v Humu pri Ormo\xc5\xbeu. \xc5\xa0ele kot desetletnik se priseli k mami v Maribor na Lent, od koder se je o\xc4\x8de medtem \xc5\xbee odselil in emigriral ter z njim ni imel stikov. Na Lentu se dru\xc5\xbei s pesnikom Andrejem Brvarjem. Kot mladostnika pi\xc5\xa1eta oba socialno protestno poezijo, za katero snov jemljeta iz svojega bivalnega okolja._NEWLINE_Kot odli\xc4\x8dnjak se po osnovni \xc5\xa1oli vpi\xc5\xa1e na Srednjo tehni\xc5\xa1ko \xc5\xa1olo v Mariboru, kjer se seznani z delovanjem radijske in elektronske opreme, kar ga vodi na radio Maribor, kjer ima tudi oddajo o rocku za mlade. Leta 1964 postane \xc5\xa1tipendist RTV Slovenija (takrat \xc5\xa1e RTV Ljubljana).  _NEWLINE_\xc5\xa0tudiral je novinarstvo na Visoki \xc5\xa1oli za sociologijo, politi\xc4\x8dne vede in novinarstvo v Ljubljani. Ob \xc5\xa1tudiju si slu\xc5\xbei honorar kot asistent kamere in telekina, kjer se za\xc4\x8dne njegova fascinacija s svetom gledali\xc5\xa1\xc4\x8da in gledali\xc5\xa1ko fotoreporta\xc5\xbeo. Leta 1984 je prejel Nagrado Pre\xc5\xa1ernovega sklada za razstavo gledali\xc5\xa1kih fotografij v letu 1983. _NEWLINE_Proslavi se kot fotoreporter, ki je dokumentiral klju\xc4\x8dne trenutke v poznih 80. letih, ki so vodili k osamosvojitvi Slovenije. Po pri\xc4\x8danju glede uboja avstrijskih fotoreporterjev med 10-dnevno vojno se odlo\xc4\x8di, da ne bo fotografiral vojne v preostalih delih biv\xc5\xa1e Jugoslavije. _NEWLINE_Prodok teater TV, ki ga vodi s sinom, ima v lasti nad 700 videoposnetkov gledali\xc5\xa1kih predstav in \xc5\xa1e ve\xc4\x8d fotografij le-teh._NEWLINE_Je tudi avtor novel in ve\xc4\x8d knjig svojih fotografij._NEWLINE_\xc5\xbdena je pevka Neca Falk, sin je bmx kolesar Simon Stojko Falk.'